11. ΑΠΟΦΑΣΙΣ ΥΠΟΥΡΓΟΥ ΔΙΚΑΙΟΣΥΝΗΣ Αριθ. 25967 της 22 Ιουλ./16 Αυγ. 1980 (ΦΕΚ Β' 770) Περί των λεπτομερειών και του τύπου των χορηγουμένων υπό του Ινστιτούτου Διεθνούς Δημοσίου Δικαίου και Διεθνών Σχέσεων Θεσ/νίκης πιστοποιητικών επιτυχούς παρακολουθήσεως των υπό τούτου διοργανουμένων εκπαιδευτικών προγραμμάτων. Έχοντες υπ' όψιν 1)τας διατάξεις α)του άρθρ. 2 παρ. 2 του Ν.Δ. 4561/1966 "περί ιδρύσεως εν Θεσ/νίκη Ινστιτούτου Διεθνούς Δημοσίου Δικαίου και Διεθνών Σχέσεων", β)του άρθρ. 1 του Ν.Δ. 178/1974 "περί τροποποιήσεως και συμπληρώσεως των διατάξεων του Ν.Δ. 4561/1966» και γ)του άρθρ. 18 του Νόμ. 924/1979 "περί τροποποιήσεως και συμπληρώσεως του Α.Ν. 1712/1939 "περί Ελληνικού Ινστιτούτου Διεθνούς και Αλλοδαπού Δικαίου και τινων συναφών διατάξεων" και 2)το απόσπασμα Πρακτικών της υπ' αριθ. 1/4.2.80 Συνεδρίας του Διοικητικού Συμβουλίου του Ινστιτούτου Διεθνούς Δημοσίου Δικαίου και Διεθνών Σχέσεων Θεσ/νίκης, αποφασίζομεν: Καθορίζομεν τον τύπον και τας λεπτομερείας των υπό του Ινστιτούτου Διεθνούς Δημοσίου Δικαίου και Διεθνών Σχέσεων Θεσ/νίκης χορηγουμένων πιστοποιητικών επιτυχούς παρακολουθήσεως των υπό τούτο διοργανουμένων προγραμμάτων, ως κάτωθι: 1)Τα χορηγούμενα πιστοποιητικά θα είναι έντυπα, συντεταγμένα εις την Ελληνικήν γλώσσαν, θα έχουν τον τίτλον του Ινστιτούτου και θα φέρουν εντός Κύκλου έντυπον αναπαράστασιν του αρχαίου αγάλματος της Ειρήνης και Πλούτου, έργου του Κηφισοδότου. Θα φέρουν ημερομηνία εκδόσεώς των, υπογραφή του Διευθυντού του Ινστιτούτου και αριθμόν πιστοποιητικού κατά την σειράν της εκδόσεώς των. 2)Τα πιστοποιητικά επιτυχούς παρακολουθήσεως των προγραμμάτων θα χορηγούνται εις τους επιτυγχάνοντας εις τας κατά νόμον εξετάσεις του Ινστιτούτου. (Μετά τη σελ. 96,08 (β) Σελ. 96,081 Τεύχος 1178-Σελ. 19 Ινστιτούτα Διεθνούς Δικαίου 6.Α.ι.11 